CELEX: 32008D0287
Language: ro
Date: 2008-04-03 00:00:00
Title: 2008/287/CE: Decizia Comisiei din 3 aprilie 2008 privind finanțarea unui program de lucru pentru 2008 referitor la instrumentele de formare profesională în domeniul siguranței alimentelor, al sănătății animalelor, al bunăstării animalelor și al sănătății plantelor

4.4.2008   
            
            
               RO
            
            
               Jurnalul Oficial al Uniunii Europene
            
            
               L 93/25
            
         
      DECIZIA COMISIEI
   
   din 3 aprilie 2008
   privind finanțarea unui program de lucru pentru 2008 referitor la instrumentele de formare profesională în domeniul siguranței alimentelor, al sănătății animalelor, al bunăstării animalelor și al sănătății plantelor
   (2008/287/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (1), în special articolul 75,
   având în vedere Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (2), în special articolul 90,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (3), în special articolul 2 alineatul (1) punctul (i),
   având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (4), în special articolul 51 și articolul 66 alineatul (1) literele (b) și (c),
   întrucât:
   
               (1)
            
            
               În conformitate cu articolul 75 din Regulamentul (CE, Euratom) nr. 1605/2002 și cu articolul 90 din Regulamentul (CE, Euratom) nr. 2342/2002, angajarea cheltuielilor trebuie precedată de o decizie de finanțare care determină elementele esențiale ale unei acțiuni care implică cheltuieli de la buget.
            
         
               (2)
            
            
               În câteva acte legislative care se referă la siguranța alimentelor, sănătatea animalelor, bunăstarea animalelor și sănătatea plantelor sunt prevăzute diverse acțiuni în domeniul instrumentelor de formare profesională. Aceste acțiuni trebuie finanțate din bugetul Comunității. Finanțarea unor astfel de acțiuni ar trebui să facă obiectul unei decizii unice,
            
         DECIDE:
   Articol unic
   Programul de lucru din anexă, referitor la finanțarea în cursul anului 2008 a acțiunilor referitoare la instrumentele de formare profesională în domeniul siguranței alimentelor, al sănătății animalelor, al bunăstării animalelor și al sănătății plantelor este adoptat.
   Directorul General al Direcției Generale Sănătate și Protecția Consumatorilor este însărcinat cu publicarea și punerea lui în aplicare.
   
      Adoptată la Bruxelles, 3 aprilie 2008.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 248, 16.9.2002, p. 1. Regulament modificat ultima dată prin Regulamentul (CE) nr. 1525/2007 (JO L 343, 27.12.2007, p. 9).
   
      (2)  JO L 357, 31.12.2002, p. 1. Regulament modificat ultima dată prin Regulamentul (CE, Euratom) nr. 478/2007 (JO L 111, 28.4.2007, p. 13).
   
      (3)  JO L 169, 10.7.2000, p. 1. Directivă modificată ultima dată prin Directiva 2007/41/CE a Comisiei (JO L 169, 29.6.2007, p. 51).
   
      (4)  JO L 165, 30.4.2004, p. 1. Regulament modificat ultima dată prin Regulamentul (CE) nr. 180/2008 al Comisiei (JO L 56, 29.2.2008, p. 4).
   
      ANEXĂ
      Program de lucru pentru 2008 referitor la instrumentele de formare profesională în domeniul siguranței alimentelor, al sănătății animalelor, al bunăstării animalelor și al sănătății plantelor
      FORMARE PROFESIONALĂ
      1.   Linii bugetare: 17 04 07 01 și 17 04 04 01
      
         Temei juridic:
      
      
                  —
               
               
                  Regulamentul (CE) nr. 882/2004, articolul 51 și articolul 66 alineatul (1) litera (b);
               
            
                  —
               
               
                  Directiva 2000/29/CE, articolul 2 alineatul (1) punctul (i).
               
            Acțiunea de finanțare din acest buget are ca scop dezvoltarea, organizarea și efectuarea unor cursuri de formare profesională și a unor lucrări practice sau seminarii, în Comunitate și în țări terțe, pentru a asigura că personalul care efectuează controale oficiale este instruit corespunzător. Prin aceste cursuri și seminarii de formare profesională, oficialii guvernamentali, autoritățile naționale și experții în laborator vor fi informați și instruiți despre legislația comunitară referitoare la hrana animalelor și la alimente și despre cerințele referitoare la controlul hranei pentru animale și al alimentelor, în vederea acceptării lor pe piețele comunitare.
      Comisia contribuie la formarea profesională a oficialilor statelor membre prin aceea că suplimentează formarea profesională efectuată la nivel național cu formarea profesională în aspecte care sunt relevante din punct de vedere al Comunității.
      Pentru 2008, acțiunile de formare profesională se vor referi la următoarele subiecte:
      
                  —
               
               
                  procedurile de control al alimentelor și al hranei pentru animale, bazate pe principiile analizei riscurilor și identificării punctelor de control critice (HACCP, Hazard Analysis Critical Control Point); tehnicile de audit pentru verificarea punerii în aplicare a sistemelor HACCP;
               
            
                  —
               
               
                  verificările de control referitoare la siguranța alimentelor și controalele veterinare în punctele de inspecție frontaliere (aeroporturi, porturi maritime și drumuri/căi ferate);
               
            
                  —
               
               
                  controlul și igiena alimentelor: pește, carne și produse lactate;
               
            
                  —
               
               
                  prevenirea, controlul și eradicarea encefalopatiilor spongiforme transmisibile;
               
            
                  —
               
               
                  controlul sănătății plantelor (regimul CE de carantină a plantelor referitor la cartofi, regimul intern al CE de carantină a plantelor, regimul CE de carantină a plantelor referitor la importuri);
               
            
                  —
               
               
                  produsele de protecție a plantelor (aspecte de siguranță a alimentelor și a hranei pentru animale): evaluare și înregistrare;
               
            
                  —
               
               
                  zoonozele și criteriile microbiologice pentru produse alimentare;
               
            
                  —
               
               
                  bunăstarea animală: amețirea și uciderea animalelor în abatoare și în situații în care este necesară stăpânirea răspândirii bolilor, precum și confortul animalelor în timpul transportului;
               
            
                  —
               
               
                  Legislația referitoare la alimente, la hrana pentru animale, normele referitoare la sănătatea animalelor, la bunăstarea animalelor și la sănătatea plantelor (8 800 000 EUR).
               
            Finanțare: prin achiziție publică.
      Pachetul bugetar global rezervat pentru achizițiile publice din cursul anului 2008 se ridică la 8 800 000 EUR.
      Pentru fiecare din chestiunile tehnice menționate mai sus se va semna unul sau mai multe contracte de servicii specifice. Se estimează semnarea a aproximativ 14 contracte de servicii. Contractorii externi sunt implicați în principal în aspectele organizatorice și logistice ale activităților de formare profesională.
      Obiectivul este de a lansa procedura de achiziție publică cât mai curând posibil (aproximativ în perioada martie-mai) pentru a avea contractele semnate în cursul anului 2008.
      2.   Linie bugetară: 17 01 04 05
      
         Temei juridic:
      
      
                  —
               
               
                  Regulamentul (CE) nr. 882/2004, articolul 66 alineatul (1) litera (c).
               
            Acțiunile de finanțat din acest buget au ca scop suscitarea unor reacții critice referitoare la formarea profesională. Reacțiile critice reprezintă unul din elementele cheie în domeniul ameliorării activităților de formare profesională în vederea obținerii unor alimente superioare din punct de vedere al siguranței. Redactarea unui raport referitor la activitățile din 2007 este parte a acestui proces.
      Reacțiile critice referitoare la formarea profesională vor fi colectate, de asemenea, printr-o evaluare ex post. Formularele/chestionarele destinate acestui scop vor fi distribuite unei părți din participanți după ce aceștia au participat la un eveniment de formare profesională, pentru a putea dimensiona impactul acestuia asupra vieților lor profesionale.
      În sfârșit, pentru a putea pregăti mai bine programele de formare profesională, echipamentele și instrumentele IT, precum și materialele promoționale, este necesară finanțarea unor activități de sprijin în informare și comunicare (308 000 EUR).
      Finanțare: contracte-cadru existente.
      Se estimează semnarea a aproximativ 4 contracte de servicii.
      Perioadă de timp orientativă pentru semnarea contractelor: între martie și iulie.
      Rezumat
      
                  Nr.
               
               
                  Denumire
               
               
                  Linie bugetară
               
               
                  Temei juridic
               
               
                  Suma în EUR
               
            
                  1
               
               
                  Formare profesională: contracte externe pentru executarea programelor de formare profesională
               
               
                  17 04 07 01
               
               
                  Regulamentul (CE) nr. 882/2004
               
               
                  8 350 000
               
            
                  17 04 04 01
               
               
                  Directiva 2000/29/CE a Consiliului
               
               
                  450 000
               
            
                  2
               
               
                  Formare profesională: raport anual, evaluare ex post, echipamente și instrumente IT, materiale promoționale, sprijin în comunicare și informare
               
               
                  17 01 04 05
               
               
                  Regulamentul (CE) nr. 882/2004
               
               
                  308 000
               
            
                  Total
               
               
                  9 108 000